Alain Bombard

Alain Bombard, n. ye la 27ma di oktobro 1924 til la 19ma di julio 2005, esis Franca biologiisto, fikikisto e politikisto. Ilu fameskis pos trairar Atlantiko per mikra inflebla batelo nomizita Zodiac e surnomizita l'Hérétique ("la hereziano") sen transportar provizuri.

Studii, e la voyajo
Bombard studiis medicino en Paris. Ilu kakontis ke dum la printempo di 1951, korpi de 43 maristi qui mortis dum naufrajo montresis a lu. To modifikis ilua vido, e ilu decidis inquestar quale augmentar la transvivo-probableso en situacioni di naufrajo. Ilu komencis koncentrar su en augmentar la rezisto a hungro, dursto e fatigeso. Ilu iris inquestar che Oceanografiala Instituto di Monako e pos probi e konvinkita pri posibleso di transvivar naufrajo kun poka nutivi (nome planktono, fonto di vitamino C, por preventar skorbuto), ed obtenanta aquo de pluvi, de la maro o de fishi, ilu recevis suporto de Jack Palmer, Angla marino, e departis per mikra inflebla batelo mezuranta 4,65 metri longa kun mikra seglo, de Monako. Ilu nur transportis sextanto por navigado, planktono-filtrilo, materii por pesko e kelka libri. Pos 18 dii, l'Hérétique arivis en Baleari, e de ibe transportesis a Tanjer, Maroko.

Ye la 19ma di oktobro 1952 ilu komencis ilua navigado til Westal Indii, pos vizitir sua filiino en Francia. Ante ilu ja navigavis sur Atlantiko, de Tanjer til Kazablanka de la 13ma til la 20ma di agostom e de Kazablanka a Las Palmas de Gran Canaria de la 24ma di agosto til la 3ma di septembro.

Ita aventuro, AB jeriras kom ciencisto. Il konsignis skrupule tota lua observi, mezuris ito ke ilu glutis, lua senci, lua generala eto, lua arteriala preso e lua kordiala ritmo. Sen obliviar duesmala efekti pri drinkar mar-aquo, konsiderita lore kom la plu mala di veneni, ma precioza fonto di natro. Bombard filtris planktono, richo en vitamino C, por kombatar skorbuto. Il nutris su de fishi, rekoliis pluvuro kande la meteo esis oportuna, drinkis la «dolca» aquo obtenita de presar la karno di lua prizi. E drinkis la mar-aquo en poka quanti.

Palmer renuncis ma Bombard decidas departar audacoze de Las Palmas (Kanarii) ye 22ma di oktobro 1952, e rivovenas a Barbados ye 22ma di decembro, pos sis dekequin infern-dii, magreskita 25 kg.

Kategorio:Franciana biologiisti